PREVÁDZKOVÝ PORIADOK

Názov zariadenia:   Základná škola s materskou školou Priechod

Adresa zariadenia: Priechod č. 179, 97611 Selce




Schválil RÚVZ:

Rozhodnutie č.	zo dňa:

14

I. Identifikačné údaje zariadenia a prevádzkovateľa:

Názov zariadenia : Základná škola s materskou školou
Adresa: Priechod č. 179, 97611 Priechod

Prevádzkovateľ zariadenia : Základná škola s materskou školu Priechod
Obchodné meno:
IČO: 37892509
Štatutárny zástupca: Mgr. Jana Kmeťová
Kontakt: 0911362999

Zriaďovateľ: Obec Priechod
Adresa: Priechod č 157, 976 11 Selce
IČO: 00313769
Štatutárny zástupca: Erik Murgaš
Kontakt: 048/4189043

Druh poskytovaných služieb pre deti vo veku 3- 6 rokov.

Kapacita zariadenia je dvojtriedna MŠ s počtom detí 43 detí na celodennú prevádzku vo veku od 3 do 6.   
Kapacita je v súlade s vyhláškou MZ SR č. 75//2023 Z .z. §2, ods. 2 o podrobnostiach o požiadavkách na zariadenia pre deti a mládež a § 51 ods.3 písm. a) vyhlášky MŽP SR č. 532/2002 Z. z..

1. Popis zariadenia :
· Popis prostredia, lokality: Budova je umiestnená v areály s dostatkom zelene, odľahlo od dopravnej komunikácie. 
· Typ objektu:  samostatný objekt
· Vstup do objektu: samostatný - bezbariérový
· Popis priestorového usporiadania prevádzky: MŠ sa nachádza na prízemí v spoločnej budove so základnou školou. Priestory MŠ tvorí vstupná hala, samostatná šatňa pre deti, 2 triedy – herne (slúžiace aj ako spálne). Lehátka sa rozkladajú v obidvoch triedach. Zariadenie pre osobnú hygienu detí – umyváreň -  5 detské WC, 6 detské umývadlá, samostatné zariadenie pre zamestnancov, sklad pomôcok, samostatná jedáleň, telocvičňa spoločná so základnou školu, miestnosť na hrové činnosti detí.  
· Priestorové usporiadanie denných miestností 
           Plošné parametre:
               1. trieda: Herňa a spálňa – veľká trieda                    75 m²                   25 detí
               2. trieda: Herňa a spálňa – malá trieda                      56, 70 m             18 detí


                     Priestor na odkladanie ležadiel je v oboch triedach. 
                      Priestorové usporiadanie zariadení pre osobnú hygienu
Výška umývadiel	- dojčatá 0,4 m
· Výška umývadiel	- batoľatá 0,5m
· Výška batérie umývadiel – o,6 m od podlahy
· Spoločná miešacia batéria umiestnená mimo dosah detí
· Držadlá na stenách vo výške 0,7 – 0,8 m od podlahy
· 
· Počet umývadiel dojčatá: 0
· Počet umývadiel batoľatá:  0 
· Počet umývadiel pre detí nad 3 roky:  6
· Počet WC pre deti:  5
· Oddelenie zách. mís priečkami bez dverí: výška 1,2 m, hĺbka 0,6 m: záchody nie sú oddelene priečkou
· Priestor na nočníky pre detí do 3 rokov - 0
· sprcha pre detí - 1
· stoly na prebaľovanie s umývadlom a TÚV - 0
· Upratovacia komora s výlevkou a prívodom TÚV, uloženie čistiacich a dezinfekčných prostriedkov - 1
· Miestnosť pre pedagógov, zariadenie pre osobnú hygienu pedagógov, šatne - 1
· Priestor pre vedenie, administratívu - 2
· Sklady hračiek, pomôcok – 1 
· Vonkajšie priestory, veľkosť vybavenie
· Oplotenie nezastavaného pozemku
· Trávnatá plocha a detské ihrisko  1500 m2
· Pieskovisko	15 m2

2. Organizácia režimu dňa zariadenia :

· Prevádzka  zariadenia je denne od 6,30 do 16,30 hod.
· Organizačná štruktúra dňa, napr.:
6:30 – otvorenie, schádzanie detí
· hry a hrové činnosti podľa voľby detí
· pohybové a relaxačné cvičenia
· osobná hygiena
9:00 – 9:20 -desiata
· osobná hygiena
9:30- 10:15 – edukačné aktivity
10:15- 11:45- pobyt vonku
· osobná hygiena
12:00-12:30 – obed
· osobná hygiena, príprava na odpočinok
· odpočinok na ležadle, prípadne individuálne aktivity
-14:30 – 14:50– olovrant
· 14:45- 16:30 – edukačné aktivity
· záujmové činnosti detí, hry a hrové činnosti, pobyt von

3. Postup pri príjme dieťaťa do zariadenia – ranný filter
Dieťa od zákonného zástupcu preberá pedagogický zamestnanec v triede za prítomnosti zákonného zástupcu alebo osoby, ktorá dieťa do materskej školy priviedla, ktorý zaň zodpovedá od jeho prevzatia až po odovzdanie zákonnému zástupcovi ( inej splnomocnenej osobe ) alebo pedagógovi, ktorý ho v práci strieda. Zákonný zástupca dieťaťa je povinný pri príchode do MŠ odovzdať dieťa osobne učiteľke v triede. Pedagogický zamestnanec prijíma len deti, u ktorých po vykonaní ranného filtra nezistil známky akútneho ochorenia. Ak sa pri rannom filtri zistia príznaky ochorenia, dieťaťa môže prijať len na základe odporučenia od ošetrujúceho lekára. O vykonaní ranného filtra sa vedie v každej triede písomná evidencia.

Učiteľka je povinná:
· dennodenne pri prijímaní dieťaťa do triedy zistiť prostredníctvom rozhovoru so zákonným zástupcom a prehliadnutím dieťaťa, či zdravotný stav umožňuje jeho prijatie do triedy
· zodpovedá, že do triedy neprijala dieťa podozrivé na ochorenie, a že jeho zdravotný stav bol vyšetrený ošetrujúcim lekárom, ktorý toto podozrenie nepotvrdil
· zabezpečí izoláciu dieťaťa od ostatných detí ak dieťa prejavilo príznaky akútneho prenosného ochorenia dočasný dohľad nad ním a informuje zákonného zástupcu o jeho aktuálnom zdravotnom stave.

4. Opatrenia	pri	prejavoch	akútneho	ochorenia	alebo prenosného parazitárneho ochorenia počas pobytu dieťaťa v materskej škole

Ak sa u dieťaťa počas dňa prejavia príznaky akútneho ochorenia, je povinnosťou materskej školy:
· dieťa umiestniť v izolačnej miestnosti
· zabezpečiť nad ním dohľad
· bez meškania informovať zákonného zástupcu dieťaťa.

4.1 Postup pri výskyte vši hlavovej v materskej škole:
· zabezpečiť izoláciu podozrivého dieťaťa od ostatných detí a zabezpečiť nad ním dozor do príchodu zákonného zástupcu , rodičov
· zabezpečiť okamžitú informovanosť zákonných zástupcov dieťaťa s výskytom vši hlavovej
· zabezpečiť informovanie všetkých rodičov, resp. zástupcov dieťaťa o výskyte vši hlavovej v zariadení
zabezpečiť informovanie zákonných zástupcov o nutnosti vykonania opatrení - dezinsekciu u všetkých členov kolektívu, vrátane jej zdravých členov a dezinsekciu pokrývok hláv, šálov, hrebeňov, hračiek, bielizne, t.j. predmetov, ktoré prichádzajú do styku s vlasmi
· upozorniť zákonných zástupcov, že všami napadnuté dieťa prekonáva prenosné ochorenie a dieťa s prenosným ochorením sa musí liečiť a nesmie navštevovať kolektívne zariadenie
· zabezpečiť dezinsekciu ležadiel, žineniek, kobercov, prípravkom proti lezúcemu hmyzu, miestnosti dôkladne vyvetrať a minimálne 3 - 4 dni nepoužívať
· každé dieťa musí používať vlastné potreby osobnej hygieny (uterák, hrebeň)


5. Zabezpečenie dostatočného množstva pitnej vody :
Materská škola je zásobovaná pitnou vodou z verejného vodovodu, ktorý je v správe StVPS a.s Partizánska cesta 5, Banská Bystrica.

6. Zásobovanie teplom a teplou úžitkovou vodou :
· Spôsob vykurovania – formou tepelných čerpadiel
· Spôsob prípravy TÚV
· je v MŠ regulovaná nastavením v elektrickom ohrievači vody, ktorý je umiestený  v kotolni. 
7. Zabezpečenie čistoty a údržby jednotlivých priestorov zariadenia :

Priestory zariadenia a jeho okolie sú udržiavané v čistote a sú upratované. Čistotu priestorov: umývadiel, WC, chodieb, stien, dverí zabezpečuje upratovačka podľa harmonogramu upratovania a náplne práce (viď príloha).
Pomôcky na upratovanie sú uložené v upratovacej komore s výlevkou. Čistiace a dezinfekčné prípravky sú uložené v uzamknutej skrinke v upratovacej komore.
Použité pomôcky na upratovanie sa po použití dezinfikujú a sušia mimo priestorov pre deti.

Maľovanie priestorov sa zabezpečuje 1 x za 5 rokov a vždy podľa potreby. Príloha : 1 Harmonogram upratovania


8. Vhodné mikroklimatické podmienky :

V herniach a spálňach je zabezpečená teplota vzduchu najmenej 22°C, v umyvárňach a WC najmenej 23°C. 
Výmena vzduchu je zabezpečovaná vetraním :
· ráno pred príchodom detí do MŠ - oknami otvorenými dokorán
· počas pobytu detí vonku – oknami otvorenými dokorán
· počas upratovania a počas manipulácie s ležadlami a posteľnou bielizňou – oknami otvorenými dokorán
· počas pobytu detí v herniach - vetracími otvormi tak, aby deti neboli vystavené prievanu
· v zimnom období – vetracím otvormi tak, aby nebola výrazne znížená teplota vzduchu v herniach
Po skončení prevádzky MŠ sa priestory dôkladne vyvetrajú.

9. Spôsob zabezpečenia pitného režimu počas dňa :

Deti majú zabezpečený pitný režim aj mimo podávania nápojov pri jednotlivých jedlách. Fľaše alebo poháre sú uložené na určenom mieste v triede. 

10. Zabezpečenie stravovania detí

Stravovanie je zabezpečené v jedálni, ktorú využíva celá ZŠ s MŠ. Je pre ňu vypracovaný samostatný prevádzkový poriadok.

11. Starostlivosť o vonkajšie priestory :

Hracie plochy, školská záhrada pre deti MŠ je oplotená. Popis zabezpečenia opatrení zabraňujúcich znečistenie pieskoviska. Starostlivosť o stav preliezačiek , hojdačiek a ďalších zariadení detského ihriska z hľadiska bezpečnosti detí.
Hracie plochy, záhrada pre deti sa pravidelne čistia a udržiavajú. Trávnaté plochy okolo MŠ sa kosia 4-krát ročne, vrátane odvozu trávy a odborného strihania stromov a kríkov podľa harmonogramu zriaďovateľa MŠ. Na hracích plochách sú preliezačky, ktorých kontrolu vykonáva školníčka, potrebu prípadných opráv a údržbu zabezpečuje zriaďovateľ. 
Pieskovisko sa prevádzkuje sezónne od 1. 3. do 30. 11. kalendárneho roka. Pri jeho údržbe sa riadime Vyhláškou MZ SR č. 521/2007 o podrobnostiach o požiadavkách na pieskoviská.  Za starostlivosť a údržbu pieskoviska je zodpovedná upratovačka, vo frekvencii minimálne 1x za dva týždne čistí, prekope, prehrabe a denne podľa potreby poleje piesok pitnou vodou, o čom si vedie písomné záznamy.
V prípade podozrenia na nevyhovujúcu kvalitu piesku v pieskoviskách požiadame RÚVZ v Banskej Bystrici o vyšetrenie za účelom stanovenia najvyššieho prípustného množstva indikátorov mikrobiálneho a parazitárneho znečistenia piesku v pieskovisku určeného na hranie detí.

12. Skladovanie posteľnej bielizne a manipulácie s ňou, vrátane frekvencie jej výmeny, frekvencia výmeny pyžám, uterákov :

Popis skladovania, manipulácie s bielizňou
Posteľnú bielizeň, ktorá sa mení 1x za 2 týždne – rodičia perú doma. Pyžamá pre deti – perú rodičia 1 x za týždeň doma.
Uteráky pre personál a detí – 1x/1t alebo jednorazové
Použitá posteľná bielizeň z jednotlivých lôžok detí, pyžamá, uteráky sa vkladajú do nepriepustných (igelitových) vreciek a tak sa odovzdávajú rodičom detí na vypratie.

13. Skladovanie detských plienok a manipulácia s nimi
V našom zariadení nepoužívame jednorazové plienky. 

14. Zneškodňovanie tuhého komunálneho odpadu a spôsob odstraňovania odpadových vôd:

Tuhý odpad je odvážaný 1x týždenné v zimnom období, v lete 2x týždenne. Zmluvne odvod odpadu zabezpečuje Obecný úrad. 
Odpadové vody sa odstraňujú kanalizáciou. Minimálne 1x ročne zabezpečujeme čistenie školskej kanalizácie prostredníctvom firmy Vodárne a kanalizácie Banská Bystrica. 

15. Pokyny pre zamestnancov :

Všetky osoby, ktoré pracujú s deťmi (učiteľky) sú zdravotne spôsobilé a ich zdravotný stav zodpovedá požiadavkám na prácu s deťmi predškolského veku. V prípade, že majú akútne infekčné ochorenie, prácu nevykonávajú.
Vykonávajú povinnosti vyplývajúce zo zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov a vyhlášky MZ SR č. 75/2023
Z.z. o podrobnostiach o požiadavkách na zariadenia pre deti a mládež, za účelom ochrany zdravia detí a to :
· vykonávanie ranného filtra
· kontrola zdravotnej spôsobilosti detí
· zabezpečenie izolácie dieťaťa od ostatných detí, ak dieťa počas dňa prejavilo príznaky akútneho prenosného ochorenia
· zabezpečenie dohľadu nad takýmto dieťaťom
· informovanie rodiča alebo zákonného zástupcu dieťaťa

16. Pokyny pre návštevníkov :

Návštevníci SMŠ používajú návleky na obuv. V objekte sa pohybujú len v sprievode pedagóga. Pre návštevníkov je záväzný Školský poriadok.

17. Plán opatrení pre prípad mimoriadnych udalostí a havárií, telefónne čísla tiesňových volaní :

V budove MŠ je vypracovaný Požiarny evakuačný plán, Požiarne poplachové smernice. V Požiarnom evakuačnom pláne sú delegované osoby zodpovedné za :
· evakuáciu detí
· otvorenie únikových priestorov
· vypnutie hlavného vypínača elektrického prúdu
· kontrolu detí a pedagogických aj prevádzkových zamestnancov

Tiesňové telefónne čísla sú na Požiarnych poplachových smerniciach , na Požiarnom evakuačnom pláne. Zoznam a telefónne čísla najdôležitejších inštitúcií sú v Požiarnych poplachových smerniciach.
Ohlasovňa pre núdzové volanie – telefónny prístroj pred riaditeľňou na chodbe.
Telefónne čísla tiesňových volaní :
Integrovaný záchranný systém	112
Hasičská jednotka HaZZ	150
Lekárska záchranná služba	155
Polícia	158

18. Uplatňovanie zákona č. 377/2004 Z. z. o ochrane nefajčiarov a o zmene a doplnení niektorých zákonov:

V priestoroch MŠ je zakázané fajčiť pre zamestnancov aj pre návštevníkov predškolského zariadenia. Vo vstupných priestoroch sú umiestnené tabule o zákaze fajčiť. Oznámenie o porušovaní tohto zákazu je možné podať na kontrolných orgánoch: Slovenská obchodná inšpekcia, Štátna veterinárna a potravinová správa SR, Orgány štátnej správy na úseku verejného zdravotníctva, Obec, Prevádzkovatelia železničnej, autobusovej a ostatnej pravidelnej osobnej dopravy, Orgány Inšpekcie práce.

19. Legislatíva:

Prevádzkový poriadok bol vypracovaný v súlade so:
· Zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov, v znení noviel
· Vyhláškou MZ SR č. 75/2023 Z. z. o požiadavkách na zariadenia pre deti a mládež
· Vyhláškou MZ SR č. 521/2007 Z. z. o podrobnostiach o požiadavkách na pieskoviská
· Vyhláška MŽP SR č. 523/2002 Z. z. ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie
· Zákonom NR SR č. 377/2004 Z. z. o ochrane nefajčiarov a o zmene a doplnení niektorých zákonov
· NV SR č. 391/2006 Z. z. o minimálnych bezpečnostných a zdravotných požiadavkách na pracovisko



Dátum	Podpis + odtlačok pečiatky

